Viktor Vassiljev

pisi|Viktor Vassiljev Solarise keskuse Apollos Edgar Savisaare raamatu esitluselFoto: Ave Maria Mõistlik, 16. mai 2014
Viktor Vassiljev (sündinud 9. aprillil 1953) on Eesti poliitik ja arstViktor Vassiljev rahustab gripikartjaid NaisteMaailm, 8. mai 2009, XII, XIII ja XIV Riigikogu liige. Ta oli detsembrist 2005 Tallinna Haabersti linnaosa vanem.

Viktor Vassiljev lõpetas aastal 1970 Tartu 4. Keskkooli ja aastal 1977 Tartu Riikliku Ülikooli arstiteaduskonna. 1978–1999 töötas ta Tallinna Mäekalda Polikliinikus arstina.

Vassiljev kuulus Koonderakonna juhatusse ning kõneles pärast partei lagunemist 2002. aastal plaanist luua sotsiaaldemokraatlik partei: "...üldjoontes soovime sellist sotsiaaldemokraatiat nagu Rootsis. Ja loomulikult tahan, et mul oleks selles parteis oma poliitiline positsioon. Riigikogusse tahan kindlasti."

Ta on Eesti Keskerakonna liige. 2009. aasta kohaliku omavalitsuse volikogude valimistel kogus ta 5582 häält ja pääses isikumandaadiga Tallinna Linnavolikokku. 2013. aasta kohaliku omavalitsuse volikogude valimistel kogus ta 4079 häält ja pääses isikumandaadiga Tallinna Linnavolikokku, kuid jätkas selle asemel tööd Riigikogus. Ta kandideeris 2025. aasta kohaliku omavalitsuse volikogude valimistel Haabersti linnaosas, kogus 304 häält ning ei osutunud valituks.

Ta oli telesaate "Prillitoos" koosseisuväline autor 1984–1996.

Vassiljev on Püha Peaingel Miikaeli Rüütliordu Eesti Suurprioraadi suurprior.Eestis tegutseb teinegi rüütliordu, ERR uudised, 8.01.2014

Seisukohavõtte
Viktor Vassiljev on paistnud korduvalt silma värvikate sõnavõttudega. Nii pälvis ta 2015. aasta algul laialdast kriitikat Riigikogu sotsiaalkomisjoni avalikul istungil "Üksikvanemate olukorrast ja vajadustest Eestis" esitatud arvamusavaldusega, mille kohaselt on naised, kelle laste isad elatisraha ei maksa, selles ise süüdi ja tuleks steriliseerida. (Pärast sõnavõtu meediasse jõudmist vabandas ta kohatu väljaütlemise pärast.)Keskerakondlasest riigikogulane: naised, kes vastutustundetu mehega lapsi saavad, tuleks steriliseerida! Delfi, 26. jaanuar 2015Heljo Pikhof: Vassiljev solvas lapsevanemaid Delfi, 26. jaanuar 2015Margus Tsahkna Viktor Vassiljevi sõnapruugist: see on täiesti vastuvõetamatu, naisi alandav ja solvav Delfi, 26. jaanuar 2015

2016. aasta kevadel Nõmme Raadios esinedes leidis Vassiljev, et koolivägivald on evolutsiooni seisukohalt õigustatud: "Ja laste agressiivsus täpselt samamoodi peegeldab seda, olgu ta siis tänaval, olgu ta koolikiusamine, see on samasugune positiivne nähtus põhimõtteliselt – ainult et keegi sai kannatada, keegi sai peksa. /---/ Kiviajal oleks ta lihtsalt mättasse löödud ja ta poleks järglasi saanud, aga kuna meil on teatud sotsiaalabi struktuurid, sotsiaalne võrgustik, meil on meditsiin, siis saavad hakkama ja jäävad ellu ka need, kes on absoluutselt saamatud, küündimatud, lollid ja samasugustega saavad nad järglasi." Samas intervjuus soovitas ta ka Euroopasse suunduvate pagulaste paadid koos põgenikega uputada. Ligikaudu samal ajal kirjeldas Vassiljev ajakirja Naised kaaneloos, kuidas ta lõõgastub, vaadates Ameerika märuleid, "kus pekstakse neegreid, nii et tatti, verd ja hambaid lendab".Liis Velsker. Riigikogu liige Viktor Vassiljev õigustas koolivägivalda ja rääkis pagulaste uputamisest Postimees, 24. märts 2016«Vaatan Ameerika märuleid, kus pekstakse neegreid, nii et tatti, verd ja hambaid lendab.» Postimees, 24. märts 2016 Lisaks ajakirjandusele ja poliitikutele nii konkureerivatest parteidest kui ka koduerakonnast kritiseeris Vassiljevi esinemisi sedakorda ka Lastekaitse Liit.Liis Velsker. Eiki Nestor: kiviajal oleks Vassiljev olnud üks nendest, kes teistele kiviga näkku lööb Postimees, 24. märts 2016Liis Velsker. Lastekaitse liit: on lubamatu, et rahvasaadik julgustab lapsi üksteisele «pasunasse panema» Postimees, 24. märts 2016Mailis Reps mõistab Viktor Vassiljevi naljaheitmise koolivägivalla üle hukka Delfi, 24. märts 2016 Varem on Vassiljev samas raadiojaamas esinenud arvamusega, et Riigikogu hoonesse kui "riigi kõige pühamasse paika" ei tohiks lubada koeri, lapsi ja vanureidViktor Vassiljev: lisaks koertele ei sobi riigikogu hoonesse ka lapsed ja vanurid Delfi, 22. veebruar 2016. 

Viktor Vassiljev ise peab oma sõnavõtte humoorikaiks: "Oma pika keele pärast olen ma paljude inimestega raksu läinud. Aga lõbus on."Viktor Vassiljev - arst, keda pole olemas Anne/Stiil/Õhtuleht, 08.03.2002

Isiklikku
Viktor Vassiljev on abielus. Tal on üks poeg esimesest ja kaks poega teisest abielust.

 Teosed 
"Teie tervise retsept" (1986)
"Viis päeva sigaretita" (1987)
"Tere, head "Prillitoosi" vaatajad!" I–III (1999, 2000, 2001)
"Nõuandeid pealaest varbaotsani" (2008)
"Talvised pühadejutud" (2008)

Viited

 Välislingid 

 Viktor Vassiljev - arst, keda pole olemas Anne/Stiil/Õhtuleht, 8. märts 2002
Margus Mihkels. Koopamees parlamendis 26. märts 2016

Kategooria:Eesti arstid
Kategooria:Eesti Keskerakonna poliitikud
Kategooria:Eesti saatejuhid
Kategooria:XII Riigikogu liikmed
Kategooria:XIII Riigikogu liikmed
Kategooria:XIV Riigikogu liikmed
Kategooria:Haabersti linnaosavanemad
Kategooria:Tartu Ülikooli arstiteaduskonna vilistlased
Kategooria:Sündinud 1953